ddrg/super_eurlex huggingface dataset:
Uredba Komisije (ES) št. 352/2002

z dne 25. februarja 2002

o spremembi uredbe (ES) št. 1121/2001 o določitvi prilagoditvenih koeficientov, ki se uporabljajo za vsako referenčno količino tradicionalnega izvajalca v skladu s tarifnimi kvotami za uvoz banan

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 404/93 z dne 13. februarja 1993 o vzpostavitvi skupne ureditve trga za banane [1], kot je bila nazadnje spremenjena z Uredbo (ES) št. 2587/2001 [2], in zlasti člena 20 Uredbe,

ob upoštevanju Uredbe Komisije (ES) št. 896/2001 z dne 7. maja 2001 o določitvi podrobnih pravil za uporabo Uredbe Sveta (EGS) št. 404/93 v zvezi z režimom za uvoz banan v Skupnost [3], kot je bila nazadnje spremenjena z Uredbo (ES) št. 349/2002 [4], zlasti člena 5(2) Uredbe,

ob upoštevanju naslednjega:

(1) Skladno s členom 5(2) Uredbe (ES) št. 896/2001 je Komisija z Uredbo (ES) št. 1121/2001 [5], kakor je bila nazadnje spremenjena z Uredbo (ES) št. 2146/2001 [6], določila prilagoditveni koeficient, ki se uporabi za referenčno količino izvajalcev v obeh kategorijah tradicionalnih izvajalcev z vidika podatkov, ki so jih poslale države članice v zvezi s seštevkom referenčnih količin, ki se določijo za tradicionalne izvajalce A/B in C.

(2) Po spremembah tarifnih kvot B in C v skladu z uredbo (ES) št. 2587/2001 in pri razdelitvi tarifne kvote C med tradicionalne in netradicionalne izvajalce v skladu z uredbo (ES) št. 349/2002, je treba prilagoditi prilagoditveni koeficient, ki se mora uporabiti za referenčne količine tradicionalnih izvajalcev v okviru tafirnih kvot A/B in C.

(3) Uredbo (ES) št. 1121/2001 bi bilo treba ustrezno spremeniti.

(4) Ta uredba mora stopiti v veljavo takoj, ob upoštevanju rokov, ki jih predpisuje Uredba (ES) št. 896/2001.

(5) Ukrepi iz te uredbe so v skladu z mnenjem Upravljalnega odbora za banane –

SPREJELA NASLEDNJO UREDBO:

Člen 1

Člen 1 Uredbe (ES) št. 1121/2001 se s tem nadomesti z naslednjim:

"Člen 1

Za tarifne kvote A/B in C, ki jih določa člen 18 Uredbe (EGS) št. 404/93, znaša prilagoditveni koeficient, ki ga določa člen 5(2) Uredbe (ES) št. 896/2001:

—za vsakega tradicionalnega izvajalca A/B: | 1,12108, |

—za vsakega tradicionalnega izvajalca C: | 0,93147. |

Najpozneje do 28. februarja 2002 pristojni organi držav članic obvestijo zadevne izvajalce o njihovih referenčnih količinah, kot so bile prilagojene v skladu s tem členom."

Člen 2

Ta uredba začne veljati 26. februarja 2002.

Ta uredba je v celoti zavezujoča in se neposredno uporablja v vseh državah članicah.

V Bruslju, 25. februarja 2002

Za Komisijo

Franz Fischler

Član Komisije

[1] UL L 47, 25.2.1993, str. 1.

[2] UL L 345, 29.12. 2001, str. 13.

[3] UL L 126, 8.5.2001, str. 6.

[4] UL L 55, 26.2.2002, str. 17.

[5] UL L 153, 8.6.2001, str. 12.

[6] UL L 288, 1.11.2001, str. 21.

--------------------------------------------------
UREDBA KOMISIJE (ES) št. 434/2002

z dne 8. marca 2002

o spremembi Uredbe (ES) št. 94/2002 o določitvi podrobnih pravil za uporabo Uredbe Sveta (ES) št. 2826/2000 o informacijskih in promocijskih ukrepih za kmetijske proizvode na notranjem trgu

KOMISIJA EVROPSKIH SKUPNOSTI JE -

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2826/2000 z dne 19. decembra 2000 o informacijskih in promocijskih ukrepih za kmetijske proizvode na notranjem trgu1, in zlasti členov 12 in 16 Uredbe,

ob upoštevanju naslednjega:

(1) Uredba Komisije (ES) št. 94/20022, nazadnje spremenjene z Uredbo (ES) št. 305/20023, določa podrobna pravila za uporabo Uredbe (ES) št. 2826/2000.

(2) Člen 5(1) Uredbe (ES) št. 94/2002 določa 15. junij in za prvič 15. marec 2002 kot rok za predstavitev programov zadevni državi članici, ki jih predložijo trgovinska združenja in medpanožne organizacije.

(3) Zaradi pozne objave smernic za različne sektorje ter zlasti za rezano cvetje in žive rastline naj se v prvem letu rok za predstavitev programov zadevni državi članici prestavi nazaj na 31. marec.

(4) Ukrepi, ki so predvideni s to uredbo, so v skladu z mnenjem, danim na skupnem zasedanju upravljalnih odborov za promocijo kmetijskih proizvodov -

SPREJELA NASLEDNJO UREDBO:

Člen 1

Prvi stavek člena 5(1) Uredbe (ES) št. 94/2002 se zamenja z naslednjim:

Za izvajanje ukrepov po programih iz člena 6 Uredbe (ES) št. 2826/2000 predložijo trgovinska združenja Skupnosti ali medpanožne organizacije, ki so predstavniki zadevnega(-ih) sektorja(-ev), programe v odgovor na razpise za predloge, ki jih izdajo zadevne države članice, prvič pred 31. marcem in nato pred 15. junijem.

Člen 2

Ta uredba začne veljati z dnem objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 8. marca 2002

Za Komisijo

Franz FISCHLER

Član Komisije

1 UL L 328, 21.12.2000, str. 2.

2 UL L 17, 19.1.2002, str. 20.

3 UL L 47, 19.2.2002, str. 12.
Uredba Komisije (ES) št. 505/2002

z dne 21. marca 2002

o spremembi Uredbe (ES) št. 1370/95 o podrobnih pravilih za izvajanje sistema izvoznih dovoljenj v sektorju prašičjega mesa

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2759/75 z dne 29. oktobra 1975 o skupni ureditvi trga za prašičje meso [1], kakor je bila nazadnje spremenjena z Uredbo (ES) št. 1365/2000 [2], in zlasti členov 8(2) in 13(12) Uredbe,

ob upoštevanju naslednjega:

(1) Uredba Komisije (ES) št. 1370/95 [3], kakor je bila nazadnje spremenjena z Uredbo (ES) št. 2898/2000 [4], določa podrobna pravila za izvajanje sistema izvoznih dovoljenj v sektorju prašičjega mesa.

(2) Tarifne oznake proizvoda, določene v Prilogi I k Uredbi (ES) št. 1370/95, je treba prilagoditi nedavnim spremembam Uredbe Komisije (EGS) št. 3846/87 z dne 17. decembra 1987 o vzpostavitvi nomenklature kmetijskih proizvodov za izvozna nadomestila [5], kakor je bila nazadnje spremenjena z Uredbo (ES) št. 488/2002 [6].

(3) Upravljalni odbor za svinjsko meso ni dal mnenja v roku, ki ga je določil njegov predsednik –

SPREJELA NASLEDNJO UREDBO:

Člen 1

Priloga I k Uredbi (ES) št. 1370/95 se nadomesti s Prilogo k tej uredbi.

Člen 2

Ta uredba začne veljati z dnem objave v Uradnem listu Evropskih skupnosti.

Uporablja se za izvozna dovoljenja, zahtevana od 8. aprila 2002 naprej.

Ta uredba je v celoti zavezujoča in se neposredno uporablja v vseh državah članicah.

V Bruslju, 21. marca 2002

Za Komisijo

Franz Fischler

Član Komisije

[1] UL L 282, 1.11.1975, str. 1.

[2] UL L 156, 29.6.2000, str. 5.

[3] UL L 133, 17.6.1995, str. 9.

[4] UL L 336, 30.12.2000, str. 32.

[5] UL L 366, 24.12.1987, str. 1.

[6] UL L 76, 19.3.2002, str. 11.

--------------------------------------------------

PRILOGA

PRILOGA I

Tarifna oznaka proizvoda nomenklature kmetijskih proizvodov za izvozna nadomestila | Kategorija | Stopnja varščine (EUR/100 kg) Neto masa |

020311109000020321109000 | 1 | 5 |

020312119100020312199100020319119100020319139100020319559100020322119100020322199100020329119100020329139100020329559100 | 2 | 5 |

020319159100020319559100020329159100 | 3 | 4 |

021011319110021011319910 | 4 | 15 |

021012199100 | 5 | 5 |

021019819100 | 6 | 20 |

021019819300 | 7 | 15 |

160100919120 | 8 | 5 |

160100999110 | 9 | 5 |

160241109110 | 10 | 10 |

160242109110 | 11 | 10 |

160241109130 | 12 | 5 |

160242109130 |

160249199130 |

--------------------------------------------------
Uredba Komisije (ES) št. 1186/2002

z dne 2. julija 2002

o spremembi Uredbe (ES) št. 94/2002 o določitvi podrobnih pravil za uporabo Uredbe Sveta (ES) št. 2826/2000 o informacijskih in promocijskih ukrepih za kmetijske proizvode na notranjem trgu

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2826/2000 z dne 19. decembra 2000 o informacijskih in promocijskih ukrepih za kmetijske proizvode na notranjem trgu [1] in zlasti člena 12 Uredbe,

ob upoštevanju naslednjega:

(1) Uredba Sveta (ES) št. 94/2002 [2], nazadnje spremenjena z Uredbo (ES) št. 434/2002 [3], določa podrobna pravila za uporabo Uredbe (ES) št. 2826/2000.

(2) Člen 7 Uredbe (ES) št. 94/2002 predvideva nekatere predpise o postopku preučevanja in sprejetja, ki ga Komisija izvaja v zvezi s programi, ki jih sestavljajo trgovska združenja in medpanožne organizacije.

(3) Člen 8 Uredbe (ES) št. 94/2002 predvideva nekatere predpise o postopku pregleda in sprejetja, ki ga ob uporabi člena 7 Uredbe (ES) št. 2826/2000 izvaja Komisija v zvezi s programi, ki jih predložijo države članice.

(4) Zaradi jasnosti in pravne varnosti je treba predvideti zgornje postopke za vključitev odločbe, ki jo sprejme Komisija, po kateri so programi upravičeni do sredstev iz okvirnih proračunov iz Priloge III k Uredbi (ES) št. 94/2002.

(5) Zato naj se prilagodita člena 7(3) in 8 Uredbe (ES) št. 94/2002.

(6) Ukrepi, predvideni s to uredbo, so v skladu z mnenjem, predloženim na skupnem zasedanju upravljalnih odborov za promocijo kmetijskih proizvodov –

SPREJELA NASLEDNJO UREDBO:

Člen 1

Člen 7(3) Uredbe (ES) št. 94/2002 se zamenja z naslednjim:

"3. Po pregledu programov na zadnjem seznamu iz tretjega pododstavka člena 6(3) Uredbe (ES) št. 2826/2000 Komisija odloči, katere programe lahko sofinancira s sredstvi iz okvirnih proračunov iz Priloge III k tej uredbi, prvič najpozneje do 14. avgusta 2002 in nato ne pozneje kakor do 15. novembra.

Komisija o svoji odločbi uradno obvesti skupne upravljalne odbore iz člena 13 Uredbe (ES) št. 2826/2000."

Člen 2

Zadnji stavek člena 8 Uredbe (ES) št. 94/2002 se nadomesti z naslednjim:

"Komisija odloči, katere programe lahko sofinancira s sredstvi iz okvirnih proračunov iz Priloge III k tej uredbi prvič najpozneje do 30. septembra in nato najpozneje do 15. decembra.

Komisija o svoji odločbi uradno obvesti skupne upravljalne odbore."

Člen 3

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 2. julija 2002

Za Komisijo

Franz Fischler

Član Komisije

[1] UL L 328, 21.12.2000, str. 2.

[2] UL L 17, 19.1.2002, str. 20.

[3] UL L 67, 9.3.2002, str. 6.

--------------------------------------------------
Uredba Komisije (ES) št. 1216/2002

z dne 5. julija 2002

o spremembah Uredbe (ES) št. 2300/97 o podrobnih pravilih za izvajanje Uredbe Sveta (ES) št. 1221/97 o splošnih pravilih za uporabo ukrepov za izboljšanje proizvodnje in trženja medu

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1221/97 z dne 25. junija 1997 o splošnih pravilih za uporabo ukrepov za izboljšanje proizvodnje in trženja medu [1], kakor je bila spremenjena z Uredbo (ES) št. 2070/98 [2], in zlasti člena 5 Uredbe,

ob upoštevanju naslednjega:

(1) Uredba Komisije (ES) št. 2300/97 [3], kakor je bila nazadnje spremenjena z Uredbo (ES) št. 1336/2001 [4], predpisuje določbe za uporabo ukrepov za izboljšanje proizvodnje in trženja medu.

(2) Prišlo je do sprememb v številu panjev v sporočilih držav članic za posodobitev strukturnih podatkov o položaju v sektorju, kot je določeno v členu 1 (a) Uredbe (ES) št. 2300/97. Zato je treba spremeniti Prilogo I omenjene uredbe.

(3) Člen 2(2) Uredbe (ES) št. 2300/97 določa končni datum za uporabo ukrepov v skladu z letnimi programi. Zato se novo Prilogo I prvič uporabi za letne programe, ki pokrivajo tržno leto 2002/03.

(4) Ukrepi, predvideni s to uredbo, so v skladu z mnenjem Upravljalnega odbora za perutninsko meso in jajca –

SPREJELA NASLEDNJO UREDBO:

Člen 1

Priloga I k Uredbi (ES) št. 2300/97 se nadomesti s Prilogo k tej uredbi.

Člen 2

Ta uredba začne veljati tretji dan po objavi v Uradnem listu Evropskih skupnosti.

Prvič se uporabi za letne programe, ki pokrivajo tržno leto 2002/03.

Ta uredba je v celoti zavezujoča in se neposredno uporablja v vseh državah članicah.

V Bruslju, 5. julija 2002

Za Komisijo

Franz Fischler

Član Komisije

[1] UL L 173, 1.7.1997, str. 1.

[2] UL L 265, 30.9.1998, str. 1.

[3] UL L 319, 21.11.1997, str. 4.

[4] UL L 180, 3.7.2001, str. 21.

--------------------------------------------------

PRILOGA

PRILOGA I

Država članica | Št. panjev |

B | 100000 |

DK | 155000 |

D | 900000 |

GR | 1380000 |

E | 2314494 |

F | 1297000 |

IRL | 20000 |

I | 1100000 |

L | 10213 |

NL | 80000 |

A | 343906 |

P | 632500 |

FIN | 42000 |

S | 145000 |

UK | 273750 |

15 EUR | 8793863 |

--------------------------------------------------
Uredba Komisije (ES) št. 1501/2002

z dne 22. avgusta 2002

o spremembi Uredbe (ES) št. 2848/98 glede podrobnih pravil za uporabo programa odkupa kvot v sektorju surovega tobaka

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2075/92 z dne 30. junija 1992 o skupni ureditvi trga za surovi tobak [1], kakor je bila nazadnje spremenjena z Uredbo (ES) št. 546/2002 [2], in zlasti člena 14a Uredbe,

ob upoštevanju naslednjega:

(1) Člen 35(2) Uredbe Komisije (ES) št. 2848/98 z dne 22. decembra 1998 o določitvi podrobnih pravil za uporabo Uredbe Sveta (EGS) št. 2075/92 glede sheme premij, proizvodnih kvot in posebne pomoči za skupine proizvajalcev v sektorju surovega tobaka [3], kakor je bila nazadnje spremenjena z Uredbo (ES) št. 1005/2002 [4], predvideva, da država članica v okviru postopka odkupa kvot med 1. septembrom in 31. decembrom objavi namen proizvajalcev, prodati svoje kvote, zato, da jih lahko kupijo drugi proizvajalci, preden se trajno odkupijo nazaj.

(2) Izkušnje kažejo, da je to štirimesečno obdobje predolgo in ga je treba skrajšati za polovico ter tako pospešiti postopek odkupa in ga narediti privlačnejšega za proizvajalce, ker se tako skrajša tudi obdobje negotovosti glede zaključka postopka prodaje.

(3) Ker se obdobje, ki ga je treba spremeniti, začne 1. septembra, mora ta uredba začeti veljati takoj.

(4) Ukrepi, predvideni s to uredbo, so v skladu z mnenjem Upravljalnega odbora za tobak –

SPREJELA NASLEDNJO UREDBO:

Člen 1

Člen 35 Uredbe (ES) št. 2848/98 se spremeni:

(a) Sklic na "1. septembra" v členu 35(1) in (2) se nadomesti s "1. novembra";

(b) Člen 35(3) se nadomesti z:

"3. Po poteku dvomesečnega obdobja iz prvega pododstavka odstavka 2 se vse kvote, ki jih proizvajalci niso kupili, trajno odkupijo."

Člen 2

Ta uredba začne veljati z dnem objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 22. avgusta 2002

Za Komisijo

Franz Fischler

Član Komisije

[1] UL L 215, 30.7.1992, str. 70.

[2] UL L 84, 28.3.2002, str. 4.

[3] UL L 358, 31.12.1998, str. 17.

[4] UL L 153, 13.6.2002, str. 3.

--------------------------------------------------
Uredba Komisije (ES) št. 1794/2002

z dne 9. oktobra 2002

o popravkih Uredbe (ES) št. 1249/2002 o spremembi Uredbe (ES) št. 2366/98 o podrobnih pravilih za uporabo sistema proizvodne pomoči za oljčno olje za tržna leta 1998/99, 1999/2000, 2000/01, 2001/02, 2002/03 in 2003/04

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta št. 136/66/EGS z dne 22. septembra 1966 o vzpostavitvi skupne ureditve trga za olja in masti [1], kakor je bila nazadnje spremenjena z Uredbo (ES) št. 1513/2001 [2], in zlasti člena 5 Uredbe,

ob upoštevanju Uredbe Sveta (EGS) št. 2261/84 z dne 17. julija 1984 o splošnih pravilih za dodelitev pomoči za proizvodnjo oljčnega olja in pomoči organizacijam proizvajalcev oljčnega olja [3], kakor je bila nazadnje spremenjena z Uredbo (ES) št. 1639/98 [4], in zlasti člena 19 Uredbe,

ob upoštevanju Uredbe Sveta (ES) št. 1638/98 z dne 20. julija 1998 o spremembah Uredbe št. 136/66/EGS o vzpostavitvi skupne ureditve trga za olja in masti [5], kakor je bila spremenjena z Uredbo (ES) št. 1513/2001, in zlasti člena 4 Uredbe,

ob upoštevanju naslednjega:

(1) Zaradi več administrativnih napak je treba popraviti člena 1(1) in (2) Uredbe (ES) št. 1249/2002 [6].

(2) Ukrepi, predvideni s to uredbo, so v skladu z mnenjem Upravljalnega odbora za olja in masti –

SPREJELA NASLEDNJO UREDBO:

Člen 1

Člen 1 Uredbe (ES) št. 1249/2002 se popravi, kakor sledi:

1. V točki 1 se besedilo novega člena 12a Uredbe (ES) št. 2366/98 spremeni, kakor sledi:

(a) v prvem pododstavku se uvodni stavek nadomesti z naslednjim:

"Na podlagi prijav pridelka iz členov 2 in 5 in zahtevkov za pomoč iz člena 12 države članice ocenijo proizvodnjo deviškega oljčnega olja za leto 2002/03 za dodatna oljčna drevesa iz prvega pododstavka člena 4 Uredbe (ES) št. 1638/98 tako, da pomnožijo povprečen donos na odraslo oljčno drevo z zneskom:"

(b) v drugem pododstavku se uvodni stavek nadomesti z naslednjim:

"Povprečen donos na odraslo oljčno drevo se izračuna tako, da se količina proizvedenega deviškega oljčnega olja iz člena 12(1)(b) deli z zneskom:"

2. Točka 2 se nadomesti z naslednjim:

"2. Prvi pododstavek člena 14(1) se nadomesti z naslednjim:

Pridelovalci oljk so upravičeni do pomoči za količino deviškega oljčnega olja, ki ga dejansko proizvedejo, zmanjšano za proizvodnjo dodatnih dreves iz člena 12a, povečano za pavšalno količino olja iz oljčnih tropin, določeno v odstavku 2 tega člena."

Člen 2

Ta uredba začne veljati sedmi dan po objavi v Uradnem listu Evropskih skupnosti.

Uporablja se od 1. novembra 2002.

Ta uredba je v celoti zavezujoča in se neposredno uporablja v vseh državah članicah.

V Bruslju, 9. oktobra 2002

Za Komisijo

Franz Fischler

Član Komisije

[1] UL 172, 30.9.1966, str. 3025/66.

[2] UL L 201, 26.7.2001, str. 4.

[3] UL L 208, 3.8.1984, str. 3.

[4] UL L 210, 28.7.1998, str. 38.

[5] UL L 210, 28.7.1998, str. 32.

[6] UL L 183, 12.7.2002, str. 5.

--------------------------------------------------
Uredba Komisije (ES) št. 651/2002

z dne 16. aprila 2002

o spremembi Uredbe Sveta (ES) št. 1673/2000 in Uredbe (ES) št. 245/2001 o oznakah kombinirane nomenklature za seme konoplje za sejanje

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 234/79 z dne 5. februarja 1979 o postopku za prilagajanje nomenklature skupne carinske tarife, ki se uporablja za kmetijske proizvode [1], kakor je bila nazadnje spremenjena z Uredbo (ES) št. 3290/94 [2], in zlasti člena 2(1),

ob upoštevanju Uredbe Sveta (ES) št. 1673/2000 z dne 27. julija 2000 o skupni ureditvi trgov za lan in konopljo, ki se gojita za vlakna [3], in zlasti členov 9 in 14,

ob upoštevanju naslednjega:

(1) Z Uredbo Komisije (ES) št. 2031/2001 z dne 6. avgusta 2001 o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi [4] so bile uvedene spremembe kombinirane nomenklature, zlasti za seme konoplje za sejanje.

(2) Člen 5 Uredbe (ES) št. 1673/2000 vsebuje določbe o uvozu konoplje. Proizvodi iz tega člena, vključno s semeni sort konoplje za sejanje, se prepoznajo iz oznak kombinirane nomenklature. Priloga k Uredbi Komisije (ES) št. 245/2001 z dne 5. februarja 2001 o podrobnih pravilih za izvajanje Uredbe Sveta (ES) št. 1673/2000 o skupni ureditvi trgov za lan in konopljo, ki se gojita za vlakna [5], kakor je bila nazadnje spremenjena z Uredbo (ES) št. 52/2002 [6], vsebuje skupni vzorec potrdila za uvoženo konopljo in zlasti za seme konoplje za sejanje.

(3) Druga alinea člena 5(2) Uredbe (ES) št. 1673/2000 in Priloga k Uredbi (ES) št. 245/2001 se zato ustrezno spremenita.

(4) Ukrepi, predvideni s to uredbo, so v skladu z mnenjem Upravljalnega odbora za naravna vlakna –

SPREJELA NASLEDNJO UREDBO:

Člen 1

1. V drugi alinei člena 5(2) Uredbe (ES) št. 1673/2000 se besedilo:

"— semena različnih vrst konoplje za setev, ki sodijo pod tarifno oznako KN 12079910, mora spremljati dokazilo, da vsebnost tetrahidrokanabinola ne presega vrednosti, ki je določena v skladu s členom 5a Uredbe (ES) št. 1251/1999,"

nadomesti z naslednjim besedilom:

"— semena različnih vrst konoplje za setev, ki sodijo pod tarifno oznako KN 12079920, mora spremljati dokazilo, da vsebnost tetrahidrokanabinola ne presega vrednosti, ki je določena v skladu s členom 5a Uredbe (ES) št. 1251/1999,"

.

2. Priloga k Uredbi (ES) št. 245/2001 se spremeni:

(a) v okencu 16 se oznaka "ex12079910" nadomesti z oznako "ex12079920";

(b) v okencu 24 se tarifna oznaka "KN 12079910" nadomesti s tarifno oznako "KN 12079920".

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 16. aprila 2002

Za Komisijo

Franz Fischler

Član Komisije

[1] UL L 34, 9.2.1979, str. 2.

[2] UL L 349, 31.12.1994, str. 105.

[3] UL L 193, 29.7.2000, str. 16.

[4] UL L 279, 23.10.2001, str. 1.

[5] UL L 35, 6.2.2001, str. 18.

[6] UL L 10, 12.1.2002, str. 10.

--------------------------------------------------
Uredba Komisije (ES) št. 780/2002

z dne 8. maja 2002

o spremembi Uredbe (ES) št. 3063/93 o določitvi podrobnih pravil za uporabo Uredbe Sveta (EGS) št. 2019/93 v zvezi s programom pomoči za proizvodnjo medu posebne kakovosti

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2019/93 z dne 19. julija 1993 o uvedbi posebnih ukrepov za manjše egejske otoke glede nekaterih kmetijskih proizvodov [1], kakor je bila nazadnje spremenjena z Uredbo (ES) št. 442/2002 [2], in zlasti člena 12(3) Uredbe,

ob upoštevanju naslednjega:

(1) Uredba (EGS) št. 2019/93 uvaja program pomoči za manjše egejske otoke za čebelje panje za proizvodnjo medu določene kakovosti. Člen 12 navedene uredbe, kakor je bila nazadnje spremenjena z Uredbo (ES) št. 442/2002, sedaj navaja "združenja čebelarjev", zato je treba terminologijo iz Uredbe Komisije (ES) št. 3063/93 [3] spremeniti.

(2) Da bi Uredbo (ES) št. 3063/93 posodobili, je treba črtati odstopanja za leto 1993 glede datumov za zahtevke za pomoč in izplačila, glede obveščanja Komisije o izplačani pomoči in glede odstotka zahtevkov za pomoč, ki se preverijo na kraju samem. Črtati je treba tudi sklicevanje na kmetijski menjalni tečaj.

(3) Uredbo (ES) št. 3063/93 je treba ustrezno spremeniti.

(4) Ukrepi, predvideni s to uredbo, so v skladu z mnenjem Upravljalnega odbora za perutninsko meso in jajca –

SPREJELA NASLEDNJO UREDBO:

Člen 1

Uredba (ES) št. 3063/93 se spremeni:

1. Člen 1 se nadomesti z naslednjim:

"Člen 1

Pomoč za pridelavo kakovostnega medu, značilnega za manjše egejske otoke, ki vsebuje velik odstotek timijanovega medu, se dodeli združenjem čebelarjev, ki jih priznavajo pristojni organi, ki sprejemajo letne programe pobud za izboljšanje pogojev, pod katerimi se trži in spodbuja prodaja kakovostnega medu."

2. V členu 2(2) se prvi stavek nadomesti z naslednjim:

"Združenja čebelarjev predložijo program v potrditev grškim organom."

3. Člen 3 se spremeni:

(a) drugi pododstavek odstavka 1 se črta;

(b) prva alinea odstavka 2 se nadomesti z naslednjim:

"— ime in naslov združenja čebelarjev ali ime, priimek in naslov čebelarja,".

4. V členu 4 se drugi odstavek črta.

5. Člen 5 se spremeni:

(a) v prvem odstavku se prva in druga alinea nadomestita:

"— število združenj čebelarjev in število posameznih čebelarjev, ki so vložili zahtevek za pomoč,

— število čebeljih panjev, glede katerih so združenja čebelarjev in posamezni čebelarji vložili zahtevek za pomoč in jim je bila odobrena,";

(b) drugi odstavek se črta.

6. V prvem pododstavku člena 6(2) se drugi stavek črta.

7. Člen 8 se črta.

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 8. maja 2002

Za Komisijo

Franz Fischler

Član Komisije

[1] UL L 184, 27.7.1993, str. 1.

[2] UL L 68, 12.3.2002, str. 4.

[3] UL L 274, 6.11.1993, str. 5.

--------------------------------------------------